มีอาการแสบร้อนในท้องด้านล่างขวา เป็นมากตอนนั่ง เป็นมาเป็นเดือน หาอัลตร้าซาวท้องทั้งหมดไม่เจออะไร แต่ยังแสบร้อนอยู่ไม่ทราบว่าเป็นอะไร รบกวนคุณช่วยตอบหน่อยค่ะ ขอบค่ะ
สวัสดีค่ะ การวินิจฉัยที่เป็นไปได้-ลำไส้อักเสบ มักเป็นปวดท้องบิดๆ มีการขับถ่ายเปลี่ยนแปลง-ลำไส้แปรปรวน อาจมีถ่ายเหลว หรือท้องผูก ปวดบิดท้อง เป็นโรคที่เป็นเรื้อรังได้-เป็นอาการแสบร้อนจากปลายเส้นประสาทอักเสบ-โรคกล้ามเนื้ออักเสบ ปวดตึง มีจุดกดเจ็บชัดเจน-มีโรคทางผิวหนังเช่นงูสวัด แต่ไม่ควรเรื้อรังเป็นเดือน-โรคทางนรีเวช เช่นถุงน้ำในรังไข่ แต่มักเป็นอาการปวดท้อง แน่นท้อง ท้องอืด มากกว่ามาด้วยเรื่องแสบท้องแนะนำถ้ายังมีอาการเรื้อรังไม่หาย ควรกลับไปพบแพทย์เพื่อตรวจร่างกายและอัลตราซาวน์หน้าท้องซ้ำอีกครั้ง ถ้าผลปกติ แพทย์อาจให้การรักษาคล้ายกับโรคปลายเส้นประสาทอักเสบ หรือ กล้ามเนื้ออักเสบ ขึ้นกับผลการตรวจร่างกายที่ได้ด้วยค่ะการดูแลตัวเองเบื้องต้น งดการยกของหนัก งดการทำท่าทางที่ทำให้แสบร้อนมากขึ้น ดื่มน้ำมากๆ รับประทานอาาหารสุกสะอาด และสังเกตอาการท้องอืด การขับถ่ายเปลี่ยนแปลง หรือมีตุ่มน้ำใสขึ้นตามผิวหนัง